Artem Iossafov

Artem Iossafov (; s. 27. syyskuuta 1990 Kalinin, Venäjän SFNT, Neuvostoliitto) on suomalais-venäläinen jääkiekkoilija. Hän on pelipaikaltaan vasen laitahyökkääjä. Iossafov laukoo oikealta.

 Ura 
 Seuraura 
Iossafov syntyi Venäjän Tverissä, tuolloisessa Neuvostoliiton Kalininissa. Hän muutti perheineen 3-vuotiaana Suomeen. Iossafovin kasvattajaseura on Etelä-Vantaan Urheilijat, mutta hän pelasi kuitenkin myöhemmät juniorivuotensa Jokereissa. Iossafov oli kaudella 2005–2006 C-nuorten SM-karsinnoissa joukkueensa paras maalintekijä 11:llä osumallaan. Hän voitti kauden päätteeksi Suomenmestaruuden. Kaudella 2010–2011 Iossafov toimi Jokereiden varakapteenina. Hän oli tehoilla 15+15=30 joukkueen toiseksi paras maalintekijä Eetu Kosken kanssa sekä kolmanneksi paras pistemies.

Heinäkuussa 2011 Iossafov siirti try-out -sopimukselle Mestis-joukkue Kiekko-Vantaaseen, jonne hän sai syyskuussa vuoden mittaisen sopimuksen kaudeksi 2011–2012. Iossafovin tulokaskausi Mestiksessä toi 45 runkosarjaottelussa tehot 13+12=25 sekä neljässä playoff-ottelussa tehot 2+2=4. Hän oli sekä runkosarjassa että pudotuspeleissä Kiekko-Vantaan paras maalintekijä. Huhtikuussa 2012 Iossafov teki vuoden mittaisen jatkosopimuksen joukkueen kanssa.

Kaudella 2012–2013 Iossafov oli Kiekko-Vantaan paras pistemies ja syöttäjä tehoilla 14+19=33. Hän jakoi myös joukkueen sisäisen maalipörssin voiton Jere Karjalaisen kanssa. Kesäkuussa 2013 Iossafov jatkoi sopimustaan Kiekko-Vantaan kanssa taas vuodella. Hän nousi joukkueen kapteeniksi ja oli Kiekko-Vantaan paras pistemies, maalintekijä ja syöttäjä tehoilla 22+21=43, kuten myös kevään 2014 pudotuspeleissä tehoilla 4+4=8. Iossafov jakoi Mestiksen runkosarjan maalipörssin seitsemännen sijan Jokipoikien Mikael Ruohomaan kanssa. Lokakuussa hän siirtyi hetkeksi lainalle SM-liigajoukkue Helsingin IFK:hon paikkaamaan loukkaantumisia. Iossafov teki liigadebyyttinsä 25. lokakuuta 2013 Hämeenlinnan Pallokerhoa vastaan. Kaikkiaan hän pelasi joukkueessa neljä ottelua. Joulukuussa Iossafov siirtyi yhtä monen ottelun kattaneella lainasopimuksella Kalevan Palloon. Toukokuussa 2014 hän teki vuoden mittaisen jatkosopimuksen Kiekko-Vantaan kanssa.

Iossafov ehti pelata kaudella 2014–2015 kahdeksan ottelua tehopistein 5+9=14, joilla hän oli Mestiksen pistepörssissä kolmantena. Iossafov palkittiin sarjan syyskuun 2014 kuukauden pelaajana. Pian tämän jälkeen hän siirtyi loppukauden kattavalla sopimuksella Espoo Bluesiin. Iossafov teki heti Blues-debyyttissään liigauransa avausmaalin 11. lokakuuta 2014 ylivoimalla vieraissa Turun Palloseuraa vastaan.

Kaudeksi 2015–2016 Iossafov siirtyi vuoden mittaisella sopimuksella Tanskan Metal Ligaenin Gentofte Starsiin. Hän nousi joukkueen varakapteeniksi ja oli Starsin kolmanneksi paras maalintekijä yhdeksällä osumallaan. Kaudeksi 2016–2017 Iossafov siirtyi vuoden mittaisella sopimuksella Puolan Polska Hokej Ligan Podhale Nowy Targiin. Hän oli tehoilla 21+15=36 joukkueen toiseksi paras pistemies ja jakoi sisäisen maalipörssin toisen sijan Jarkko Hattusen kanssa. He jakoivat koko PHL:n maalipörssin kolmannen sijan kolmen muun pelaajan kanssa.

Iossafov siirtyi kaudeksi 2017–2018 vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen. Kaudeksi 2018–2019 hän siirtyi vuoden mittaisella sopimuksella monikansallisen Erste Ligan unkarilaisjoukkue Dunaújvárosi Acélbikákiin. Iossafov oli joukkueen paras pistemies tehoilla 19+25=44. Kaudeksi 2019–2020 hän palasi Puolaan ja siirtyi vuoden mittaisella sopimuksella JKH GKS Jastrzębien riveihin. Iossafov oli tehoilla 20+28=48 joukkueen toiseksi paras pistemies Martin Kasperlíkin jälkeen. Hän sijoittui koko PHL:n pistepörssissä seitsemänneksi. Iossafov voitti kauden päätteeksi pronssia. Kesäkuussa 2020 Jastrzębie vahvisti, että hän ei jatka joukkueessa.

 Maajoukkueura 
Iossafov on pelannut kolme poikien maaottelua.

 Pelityyli 
Jatkoaika.com -sivuston toimittaja Tatu Järvenrannan mukaan Iossafovin vahvuuksiin kuuluu nopeus, maalintekotaidot ja pelinlukutaito.

 Tilastot 
 2011–2012  Kiekko-Vantaa  Mestis  45  13  12  25  2  4  2  2  4  0 2012–2013  Kiekko-Vantaa  Mestis  47  14  19  33  12  –  –  –  –  – 2013–2014  Kiekko-Vantaa  Mestis  46  22  21  43  10  5  4  4  8  4   HIFK  SM-liiga  4  0  0  0  0  –  –  –  –  –   KalPa  SM-liiga  4  0  0  0  0  –  –  –  –  – 2014–2015  Kiekko-Vantaa  Mestis  17  7  15  22  6  –  –  –  –  –
    Blues  SM-liiga  28  3  3  6  2  2  0  0  0  0  2015–2016  Gentofte Stars  Tanska  44  9  13  22  20  –  –  –  –  – 2016–2017  Podhale Nowy Targ  Puola  38  21  15  36  14  11  3  2  5  0 2017–2018  Asplöven HC  Ruotsi I  30  7  20  27  14  –  –  –  –  – 2018–2019  Dunaújvárosi Acélbikák  Erste Liga  49  19  25  44  0  –  –  –  –  – 2019–2020  JKH GKS Jastrzębie  Puola  44  20  28  48  10  7  1  1  2  0 2 kautta  yhteensä  SM-liiga  36  3  3  6  2  2  0  0  0  0 4 kautta  yhteensä  Mestis  155  56  67  123  30  9  6  6  12  4 2 kautta  yhteensä  Puola  82  41  33  74  24  18  4  3  7  0 1 kausi  yhteensä  Erste Liga  49  19  25  44  0  –  –  –  –  – 1 kausi  yhteensä  Tanska  44  9  13  22  20  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Venäläiset jääkiekkoilijat
Luokka:Suomen venäläiset
Luokka:Vuonna 1990 syntyneet
Luokka:Elävät henkilöt